2009ರ ಆಗಸ್ಟ್‌ 1ರಂದು ಬೊಲಿವಿಯಾದ ಅಧಿಕಾರಿಗಳು ಒಂದು ಹೇಳಿಕೆಯನ್ನು ನೀಡಿ, ಕರೇನ್‌ ಶ್ವಾರ್ಝ್‌ ಎಂಬ ಹೆಸರಿನ ಪೆರು ದೇಶದ ಅಭ್ಯರ್ಥಿಯು ಪ್ರದರ್ಶಿಸಲು ಉದ್ದೇಶಿಸಿರುವ ಒಂದು ವಿಶಿಷ್ಟ ಶೈಲಿಯ ಡಯಾಬ್ಲಾಡಾ ವೇಷಭೂಷಣದ ಬಳಕೆಯು ವಿಶ್ವ ಸುಂದರಿ ಸ್ಪರ್ಧೆಯ ಸಂಘಟಕರಿಗೆ ಒಂದು ಕಾನೂನು ಸಂಬಂಧಿ ಸವಾಲನ್ನು ಹುಟ್ಟುಹಾಕಬಹುದು ಎಂದು ತಿಳಿಸಿದರು. ಬೊಲಿವಿಯಾದ ಸಂಸ್ಕೃತಿ ಸಚಿವನಾದ ಪ್ಯಾಬ್ಲೋ ಗ್ರೌಕ್ಸ್‌ ಒಂದು ಹೇಳಿಕೆ ನೀಡಿ, ಸದರಿ ಸ್ಪರ್ಧೆಯಲ್ಲಿ ಇಂಥ ವೇಷಭೂಷಣವನ್ನೇನಾದರೂ ಶ್ವಾರ್ಜ್‌ ಬಳಸಿದಲ್ಲಿ ಅದು ಬೊಲಿವಿಯಾದ ಪರಂಪರೆಯಯನ್ನು ಕಾನೂನುಬಾಹಿರವಾಗಿ ಸ್ವಂತಕ್ಕಾಗಿ ಬಳಕೆಮಾಡಿದಂತಾಗುತ್ತದೆ ಎಂದು ತಿಳಿಸಿದ್ದಲ್ಲದೆ, ಸದರಿ ಪ್ರಕರಣವನ್ನು ಅಂತರರಾಷ್ಟ್ರೀಯ ನ್ಯಾಯಾಲಯಕ್ಕೆ ತರುವುದಾಗಿ ಬೆದರಿಕೆ ಹಾಕಿದ. ಪೆರು ದೇಶದ "ಎಲ್‌ ಕೊಮೆರಿಕೊ" ಎಂಬ ವೃತ್ತಪತ್ರಿಕೆಯು ಈ ಕುರಿತು ಬರೆಯುತ್ತಾ, ಸ್ಪರ್ಧೆಯಲ್ಲಿ ಡಯಾಬ್ಲಾಡಾ ವೇಷಭೂಷಣವು ಪ್ರದರ್ಶಿಸಲ್ಪಡುತ್ತಿರುವುದು ಇದೇ ಮೊದಲ ಸಾರಿಯಲ್ಲ ಮತ್ತು ಮೇರಿಯಾ ಜೋಸೆಫಾ ಇಸೆನ್ಸೀ ಎಂಬ ಹೆಸರಿನ ಚಿಲಿ ದೇಶದ ಓರ್ವ ಸ್ಪರ್ಧಿಯು ಇದನ್ನು ವಿಶ್ವ ಸುಂದರಿ ಸ್ಪರ್ಧೆಯಲ್ಲಿ ಮೊದಲ ಬಾರಿಗೆ ಬಳಸಿದ್ದಳು ಎಂದು ಉಲ್ಲೇಖಿಸಿತು. ಪೆರು ದೇಶದ ವಿದೇಶಾಂಗ ಸಚಿವನಾದ ಜೋಸ್‌ ಆಂಟೋನಿಯೋ ಗ್ರೇಸಿಯಾ ಬೆಲೌಂಡೆ ಈ ಕುರಿತು ಮಾತನಾಡುತ್ತಾ, ಡಯಾಬ್ಲಾಡಾ ವೇಷಭೂಷಣವು ಸ್ಥಳೀಯ ಐಮರಾ ಮೂಲದ್ದಾದ್ದರಿಂದ, ಇದನ್ನು ಐಮರಾಗಳು ವಾಸಿಸುವ ದೇಶಗಳ ಪೈಕಿ ಯಾವೊಂದು ದೇಶದ ಪ್ರತ್ಯೇಕ ಆಸ್ತಿ ಎಂದು ಪರಿಗಣಿಸಲಾಗುವುದಿಲ್ಲ ಎಂದು ತಿಳಿಸಿದ.

ಪ್ರದರ್ಶನ ಟಿಪ್ಪಣಿಗಳು
ಬೊಲಿವಿಯಾ – ಪೆರು ವಿವಾದ
ಅಂತಿಮ ಪ್ರದರ್ಶನ
ಸ್ಪರ್ಧಿಗಳ ಟಿಪ್ಪಣಿಗಳು